b'\n_START_ARTICLE_\nHvalstrand bad\n_START_PARAGRAPH_\nHvalstrand bad ligger p\xc3\xa5 vestsiden av ytre delen av Leangbukta i Asker kommune og ble tegnet av arkitekten Andre Peters i funksjonalisme. Badet sto ferdig f\xc3\xb8rste gang i 1934 og besto av stupet\xc3\xa5rn, uv\xc3\xa6rskur, rutsjebane, kiosker og ledelsens pjoltersted, Direksjonen. _NEWLINE_Hvalstrand bad og Ingierstrand bad i Bunnefjorden er de to viktigste, offentlig tilgjengelige badene p\xc3\xa5 hver sin side av Oslo fra mellomkrigstiden og i de f\xc3\xb8rste ti\xc3\xa5rene av etterkrigstiden, og er fortsatt \xc3\xa5pne for publikum._NEWLINE_I 1996 ble bygningene fredet etter \xc3\xa5 ha blitt total-renovert. Restaurantbygningen drives i dag som restaurant og selskapslokale av Sult AS. Omr\xc3\xa5det eies av Asker kommune, og er statlig sikret som offentlig friluftsomr\xc3\xa5de med egen forvaltningsplan.'